EA-NEX ร่วง! เหตุไฟไหม้รถเมล์อีวี สาย 38 หลังชนคานตอม่อสะพาน
EA-NEX ร่วง! รับข่าวไฟไหม้รถอีวีสาย 38 ชนคานตอม่อสะพานยื่นล้ำออกมา ทำให้หลังคารถไปชนกับคานของสะพานข้ามแยก ส่งผลให้แบตเตอรี่ด้านบนหลังคารถเสียหายรุนแรงจนเกิดเพลิงลุกไหม้
EA-NEX ร่วง! รับข่าวไฟไหม้รถอีวีสาย 38 ชนคานตอม่อสะพานยื่นล้ำออกมา ทำให้หลังคารถไปชนกับคานของสะพานข้ามแยก ส่งผลให้แบตเตอรี่ด้านบนหลังคารถเสียหายรุนแรงจนเกิดเพลิงลุกไหม้
10 เม.ย. 2566

ผู้สื่อข่าวรายงานว่า (10 เม.ย.66) ณ เวลา 10:26 น. ราคาหุ้น บริษัท พลังงานบริสุทธิ์ จำกัด (มหาชน) หรือ EA อยู่ที่ระดับ 73.50 บาท ลบ 2 บาท หรือ 2.65% ราคาสูงสุด 75.25 บาท ราคาต่ำสุด 73 บาท  ด้วยมูลค่าซื้อขาย 372.12 ล้านบาท
ราคาหุ้น บริษัท เน็กซ์ พอยท์ จำกัด (มหาชน) หรือ NEX อยู่ที่ระดับ 13.10 บาท ลบ 0.10 บาท หรือ 0.76% ราคาสูงสุด 13.20 บาท ราคาต่ำสุด 12.90 บาท  ด้วยมูลค่าซื้อขาย 6.68 ล้านบาท
สำหรับราคาหุ้นที่ปรับตัวลงต่อเนื่อง รับข่าว EA และ NEX แจ้งผ่านตลาดหลักทรัพย์ฯ ชี้แจงว่าตามที่มีข่าวปรากฏในสื่อกรณีเกิดเหตุไฟไหม้รถโดยสารไฟฟ้าสาย 38 ที่บริเวณใต้สะพานข้ามแยกประตูน้ำ ถนนเพชรบุรี แขวงทุ่งพญาไท เขตราชเทวี โดยจากการตรวจสอบที่เกิดเหตุ พบว่าอุบัติเหตุเกิดจากคนขับรถโดยสารไฟฟ้า เลี้ยวรถเบี่ยงไปช่องทางขวา เพื่อหลบรถยนต์ที่จอดอยู่ในช่องทางซ้าย โดยไม่ทันสังเกตว่าด้านบนมีคานตอม่อสะพานยื่นล้ำออกมา ทำให้หลังคารถไปชนกับคานของสะพานข้ามแยก ส่งผลให้แบตเตอรี่ด้านบนหลังคารถเสียหายรุนแรงจนเกิดเพลิงลุกไหม้ซึ่งในบริเวณนี้เป็นจุดที่เกิดอุบัติเหตุบ่อยครั้ง
ทั้งนี้ในที่เกิดเหตุไม่มีผู้ได้รับบาดเจ็บและเสียชีวิตทางบริษัทฯ ขอเรียนชี้แจงว่า แบตเตอรี่ของบริษัทฯ ผ่านกระบวนการผลิตและการควบคุมคุณภาพในทุกขั้นตอนของการผลิต ตามมาตรฐานระบบการจัดการคุณภาพในอุตสาหกรรมยานยนต์ IATF16949:2016 และแบตเตอรี่ของบริษัทยังได้รับรองมาตรฐานระดับสากลเช่นเดียวกับค่ายรถชั้นนำทั่วโลกทุกค่าย ในด้านประสิทธิภาพและความปลอดภัยตามมาตรฐาน IEC62660-2:2018, IEC62660-3:2016 และECE R100.02 ซึ่งเป็นมาตรฐานหลักของระบบแบตเตอรี่สำหรับยานยนต์ไฟฟ้าประเภทต่างๆ